text: Eitt útimøti, ið hevði avgerandi týdning
text: #000000
text: Tað er ikki bara skrúðgonga, ítróttur og framsýningar, sum eru á skránni, tá Ólavsøkan verður hildin í Havn 28. og 29. juli. Eisini útimøtini hava í mong ár sett dám á tjóðarhátíðina, har eitt nú Frelsunarherurin hevur hildið síni møti á Vaglinum og brøðrasamkoman síni við trappuna uttan fyri Ebenezer. Og at tey eisini hava havt eina missión, er einki at ivast í.
text: #000002
text: Men so kom ólavsøkan. Og útimøti varð hildið sum vant uttan fyri Ebenezer ólasøkuaftan. Tá stóð hesin fremmandi maðurin í fólkaskaranum og lýddi á. Síðani greiðir Andrew Sloan soleiðis frá: “Tá ið møtið var liðugt, kom maðurin yvir til min, heilsaði og spurdi, um eg kendi Mr. Sloan. Ja – segði eg, at mítt navn var Sloan. “Nú – eru tygum tá sonur gamla Mr. William Sloan? ” Jú, tað var eg. So segði hann mær, at hann var sonur amtmann Finsen “. Hesin fremmandi var altso hálvbróðir hin navnframa læknan, Niels R. Finsen, sum fekk nobelheiðursløn fyri sítt slóbrótandi arbeiði innan ljósviðgerðir. Íslendski faðir teirra, Hannes Finsen, búði í Føroyum í mong ár og var amtmaður har frá 1871 til 1884.
text: #000004
text: Men tað mest áhugaverda í samrøðu teirra hetta kvøldið, var, at Jón Finsen kundi greiða frá, at hann nú var ein trúgvandi maður – at hann hevði upplivað frelsuvissu í trúnni á Harran Jesus, sigur Andrew Sloan frá í frásøgn síni.
text: #000006
text: Hetta var hent í Johannesburg. Tað var eitt kvøldið, at Jón Finsen kom fram við einum útimøti, har hann hoyrdi evangeliið og varð gripin av orðinum, hann hoyrdi. Og skjótt aftaná kom til persónliga trúgv á Jesus. Hann tók støðu fyri Kristus og fór at savnast saman við øðrum trúgvandi fólki um Harran og orð Hansara.
text: #000007
text: Samrøðan við Andrew Sloan førdi til, at Jón Finsen kom á møti í Ebenezer ólavsøkudag og greiddi har frá vitnisburði sínum. Hetta gleddist Andrew Sloan um og skrivar: “Tað var fyrstu og seinastu ferð eg hitti Jón Finsen, men einaferð skulu vit hittast aftur av náði Guds heima hjá Harranum.”
text: #000008
text: Nógv ár eru liðin, síðani hendan áhugaverda hending fór fram. Andrew Sloan doyði í 1973, men enn ljóðar evangeliski boðskapurin bæði inni og úti. Boðskapurin um Jesus, sum framvegis er mentur at frelsa hvønn tann, sum trýr á Hann, verður framvegis borin fram í talu og sangi, eisini á ólavsøku.
text: #000009
text: At útimøtini hava havt sína missión gjøgnum árini, er einki at ivast í. Og tað var hesin vitnisburður eisini eitt dømi um.
text: #000010